
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1249 

24 Ιουνίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Σύσταση Γραφείου Προελέγχου Δαπανών Εμπορι¬ 
κών Συναλλαγών στην Διεύθυνση Οικονομικών 


του Επιτελείου Πυροσβεστικού Σώματος. 1 

Προϋποθέσεις λειτουργίας Τομέων - Ειδικοτήτων της 
Β' και Γ' τάξης Ημερήσιου και Εσπερινού Επαγ¬ 
γελματικού Λυκείου (ΕΠΑ.Λ.). 2 

Παροχή εξουσιοδότησης υπογραφής «Με Εντολή 
Εκτελεστικού Γραμματέα» στους Προϊσταμένους 
Γενικών Διευθύνσεων και Διευθύνσεων της Περι¬ 
φέρειας Αττικής. 3 


ΑΠΟΦΑΣΕΙ Σ 

Αριθμ. 33003 οικ. Φ.109.1 (1) 


Σύσταση Γραφείου Προελέγχου Δαπανών Εμπορικών 
Συναλλαγών στην Διεύθυνση Οικονομικών του Επι¬ 
τελείου Πυροσβεστικού Σώματος. 

Ο ΑΡΧΗΓΟΣ ΤΟΥ ΠΥΡΟΣΒΕΣΤΙΚΟΥ ΣΩΜΑΤΟΣ 

Έχοντας υπόψη: 

1. Τις διατάξεις: 

α. Της παρ. 5 του άρθρου 67 του Ν. 4249/2014 «Αναδιορ¬ 
γάνωση της Ελληνικής Αστυνομίας, του Πυροσβεστικού 
Σώματος και της Γενικής Γραμματείας Πολιτικής Προ¬ 
στασίας, αναβάθμιση Υπηρεσιών του Υπουργείου Δημό¬ 
σιας Τάξης και Προστασίας του Πολίτη, ρύθμιση λοιπών 
θεμάτων αρμοδιότητας Υπουργείου Δημόσιας Τάξης και 
Προστασίας του Πολίτη και άλλες διατάξεις (Α' 73). 

β. Του άρθρου 1 του Π.δ. 24/2015 «Σύσταση και μετονο- 
μασία Υπουργείων, μεταφορά της Γ ενικής Γ ραμματείας 
Κοινωνικών Ασφαλίσεων» (Α' 20). 

γ. Του Π.δ/τος 101/2012 «Υπαγωγή του Πυροσβεστικού 
Σώματος στη Γ ενική Γ ραμματεία Πολιτικής Προστασίας 
του Υπουργείου Δημόσιας Τάξης και Προστασίας του 
Πολίτη και τροποποίηση του Π.δ. 215/2007» (Α' 167). 

δ. Του άρθρου 90 του Κώδικα που κυρώθηκε με το 
άρθρο πρώτο του Π.δ/τος 63/2005 «Κωδικοποίηση της 
νομοθεσίας για την κυβέρνηση και τα κυβερνητικά όρ¬ 
γανα» (Α' 98). 


ε. Της υπ’ αριθ. 18386 οικ. Φ. 109.1/09-04-2014 απόφασης 
Υπουργού Δημόσιας Τάξης και Προστασίας του Πολίτη 
«Οργάνωση, διάρθρωση και λειτουργία των Κεντρικών 
Υπηρεσιών του Πυροσβεστικού Σώματος». (Α' 942). 

2. Την ανάγκη επανακαθορισμού του σχήματος οργα¬ 
νωτικής διάρθρωσης και του τρόπου λειτουργίας του 
Επιτελείου Πυροσβεστικού Σώματος και ειδικότερα της 
Διεύθυνσης Οικονομικών με στόχο την ορθολογικότερη 
και πληρέστερη αντιμετώπιση των ζητημάτων που προ¬ 
κύπτουν από την υποχρέωση εξόφλησης προμηθευτών 
του Σώματος με χρηματικά εντάλματα. 

3. Το γεγονός ότι με τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, αποφασίζουμε: 

1. Συστήνεται στη Διεύθυνση Οικονομικών του Επι¬ 
τελείου του Πυροσβεστικού Σώματος Γραφείο Προε¬ 
λέγχου Δαπανών Εμπορικών Συναλλαγών. Το γραφείο 
αυτό υπάγεται απευθείας στον Διευθυντή Οικονομικών. 
Οι αρμοδιότητες του ανωτέρω γραφείου συνίστανταί: 

α) Στην μέριμνα για την ορθότητα και πληρότητα των 
δικαιολογητικών δαπανών που εξοφλούνται με χρη¬ 
ματικά εντάλματα του τακτικού προϋπολογισμού του 
Σώματος, αφορούν εμπορικές συναλλαγές και αποστέλ- 
λονται από τις Υπηρεσίες του Σώματος, προκειμένου να 
προωθηθούν στην Υπηρεσία Δημοσιονομικού Ελέγχου 
(Υ.Δ.Ε.) του Υπουργείου για εξόφληση. 

β) Στην αλληλογραφία με τις κατά τόπους Υπηρεσίες 
του Σώματος, με λοιπές Υπηρεσίες και προμηθευτές για 
τις υποθέσεις του γραφείου. 

γ) Στην τήρηση αρχείου με την αλληλογραφία που 
περιέρχεται σε γνώση του. 

δ) Στην καταχώρηση αναρτήσεων στο πρόγραμμα 
Διαύγεια και στο Κεντρικό Ηλεκτρονικό Μητρώο Δημο¬ 
σίων Συμβάσεων στις περιπτώσεις που αυτό απαιτείται. 

2. Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Ιουνίου 2015 
Ο Αρχηγός 

ΒΑΣΙΛΕΙΟΣ ΠΑΠΑΓΕΩΡΓΙΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. Φ12/93600/Δ4 (2) 

Προϋποθέσεις λειτουργίας Τομέων - Ειδικοτήτων της 
Β' και Γ' τάξης Ημερήσιου και Εσπερινού Επαγγελ¬ 
ματικού Λυκείου (ΕΠΑ.Λ.). 

Ο ΑΝΑΠΛΗΡΩΤΗΣ ΥΠΟΥΡΓΟΣ 
ΠΟΛΙΤΙΣΜΟΥ, ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του εδαφίου ι' της παρ. 2 του άρθρου 
43 του Ν. 4186/2013 (Α' 193) «Αναδιάρθρωση της Δευ¬ 
τεροβάθμιας Εκπαίδευσης και λοιπές διατάξεις», όπως 
τροποποιήθηκε με τις παρ. 16, 17 του άρθρου 45 του 
Ν. 4264/2014 (Α' 118). 

2. Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.δ. 63/2005 (Α' 98). 

3. Το Π.δ. 25/2015 (Α' 21) «Διορισμός Αντιπροέδρου 
της Κυβέρνησης, Υπουργών, Αναπληρωτών Υπουργών 
και Υφυπουργών». 

4. Τις διατάξεις του άρθρου 1 της υπ’ αριθμ. Υ100/ 
20-02-2015 (Β' 299) απόφασης του Πρωθυπουργού 
«Ανάθεση αρμοδιοτήτων στον Αναπληρωτή Υπουργό 
Πολιτισμού, Παιδείας και Θρησκευμάτων Αναστάσιο 
Κουράκη», όπως τροποποιήθηκε με το άρθρο 1 της υπ’ 
αριθμ. Υ168/23-04-2015 (Β' 720) όμοιάς της. 

5. Τη με αριθμ. 12/10-03-2015 Πράξη του Δ.Σ. του Ινστι¬ 
τούτου Εκπαιδευτικής Πολιτικής (Ι.Ε.Π.). 

6. Το γεγονός ότι από την παρούσα απόφαση δεν 
προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Τον καθορισμό λειτουργίας των Τομέων - Ειδικοτήτων 
της Β' και Γ' τάξης Ημερήσιου και Εσπερινού Επαγγελ¬ 
ματικού Λυκείου (ΕΠΑ.Λ.) ως ακολούθως: 

1. Για τη λειτουργία τμήματος Ειδικότητας στη Β' 
τάξη Επαγγελματικού Λυκείου απαιτούνται τουλάχι¬ 
στον δώδεκα (12) μαθητές ανεξάρτητα από τον αριθμό 
των τμημάτων Γενικής Παιδείας που λειτουργούν στη 
σχολική μονάδα. 

2. Για τη λειτουργία τμήματος Ειδικότητας στη Γ' τάξη 
Επαγγελματικού Λυκείου απαιτούνται τουλάχιστον δέκα 
(10) μαθητές ανεξάρτητα από τον αριθμό των τμημάτων 
Γ ενικής Παιδείας που λειτουργούν στη σχολική μονάδα. 

3. Σε εξαιρετικές περιπτώσεις που η μετακίνηση των 
μαθητών στο πλησιέστερο Επαγγελματικό Λύκειο - κα¬ 
θώς και σε ΕΠΑ.Λ. άλλων περιοχών - είναι δυσχερής, 
οικονομικά ασύμφορη ή αντικειμενικά αδύνατη, μπορεί 
να εγκριθεί η λειτουργία τμήματος Ειδικότητας και με 
κατώτερο αριθμό μαθητών από τους προβλεπόμενους 
στις προηγούμενες παραγράφους μετά από πλήρως 
αιτιολογημένη εισήγηση του Διευθυντή της Διεύθυνσης 
Δευτεροβάθμιας Εκπαίδευσης και απόφαση του Περι¬ 
φερειακού Διευθυντή Εκπαίδευσης. 

Καταργείται κάθε άλλη διάταξη που είναι αντίθετη με 
τις διατάξεις της παρούσης, η ισχύς της οποίας αρχίζει 
από το σχολικό έτος 2015-2016. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μαρούσι, 12 Ιουνίου 2015 

Ο ΑΝΑΠΛΗΡΩΤΗΣ ΥΠΟΥΡΓΟΣ 

ΑΝΑΣΤΑΣΙΟΣ ΚΟΥΡΑΚΗΣ 


Αριθμ. οικ.124963 (3) 

Παροχή εξουσιοδότησης υπογραφής «Με Εντολή Εκτε¬ 
λεστικού Γραμματέα» στους Προϊσταμένους Γενι¬ 
κών Διευθύνσεων και Διευθύνσεων της Περιφέρει¬ 
ας Αττικής. 

Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξεις του άρθρου 242 του Ν. 3852/2010 (ΦΕΚ 
Α' 87) «Νέα Αρχιτεκτονική της Αυτοδιοίκησης και της 
Αποκεντρωμένης Διοίκησης - Πρόγραμμα Καλλικράτης», 
όπως ισχύει, ύστερα από τη συμπλήρωσή του με την 
παρ. 7 του άρθρου 45 του Ν. 3979/2011 (ΦΕΚ Α' 138). 

2. Το Π.δ. 145/2010 (ΦΕΚ Α' 238) «Οργανισμός Περι¬ 
φέρειας Αττικής», όπως τροποποιήθηκε από την αριθ. 
44403/20-10-2011 (ΦΕΚ Β' 2494) απόφαση του Υπουργού 
Εσωτερικών «Εγκριση τροποποίησης του Οργανισμού 
Εσωτερικής Υπηρεσίας της Περιφέρειας Αττικής». 

3. Τις διατάξεις της παρ. 3 του άρθρου 9 του Ν. 2690/ 
1999 (ΦΕΚ Α' 45) «Κώδικας Διοικητικής Διαδικασίας και 
άλλες διατάξεις». 

4. Τις διατάξεις του άρθρου 5 του Ν. 3469/2006 (ΦΕΚ 
Α' 131) «Εθνικό Τυπογραφείο, Εφημερίς της Κυβέρνησης 
και λοιπές διατάξεις». 

5. Τις διατάξεις του Ν. 3528/2007 (ΦΕΚ Α' 25) «Κύρωση 
του Κώδικα Κατάστασης Δημοσίων Πολιτικών Διοικητι¬ 
κών Υπαλλήλων και Υπαλλήλων Ν.Π.Δ.Δ.», όπως ισχύει. 

6. Την αριθ. 195699/07-10-2014 απόφαση της Περιφε¬ 
ρειάρχη Αττικής (ΦΕΚ Γ' 1358) «Διορισμός Εκτελεστικού 
Γραμματέα Περιφέρειας Αττικής». 

7. Την ανάγκη παροχής εξουσιοδότησης υπογραφής 
στους Προϊσταμένους Γενικών Διευθύνσεων και Διευ¬ 
θύνσεων της Περιφέρειας Αττικής για την απλούστευ- 
ση των διοικητικών διαδικασιών και τον εγγύτερο και 
αποτελεσματικότερο έλεγχο της διοίκησης. 

8. Το γεγονός ότι από τις διατάξεις της παρούσας 
απόφασης δεν προκύπτει δαπάνη, που θα βαρύνει τις 
πιστώσεις του προϋπολογισμού της Περιφέρειας Αττι¬ 
κής, αποφασίζουμε: 

Παρέχουμε εξουσιοδότηση υπογραφής «Με Εντολή 
Εκτελεστικού Γραμματέα», στους Προϊσταμένους Γε¬ 
νικών Διευθύνσεων και Διευθύνσεων της Περιφέρειας 
Αττικής για τις ακόλουθες πράξεις: 

Α. Στους Προϊσταμένους Γενικών Διευθύνσεων της 
Περιφέρειας Αττικής: 

1. Τ ις αποφάσεις χορήγησης αδειών των άρθρων 48 
και 49 (κανονικές άδειες), της παρ. 6 του άρθρου 53 
(άδεια διευκολύνσεων για παρακολούθηση σχολικής 
επίδοσης τέκνων), των άρθρων 54, 55, 56 (αναρρωτικές 
άδειες) του Ν. 3528/2007 (ΦΕΚ Α' 25), όπως ισχύει, για 
τους Προϊσταμένους των Διευθύνσεων που υπάγονται 
στη Γ ενική Διεύθυνση στην οποία προΐστανται. 

2. Τις αποφάσεις μετακίνησης εκτός έδρας στο εσω¬ 
τερικό, για τους Προϊσταμένους των Διευθύνσεων που 
υπάγονται στη Γ ενική Διεύθυνση στην οποία προΐστανται. 

Β. Στους Προϊσταμένους Διευθύνσεων της Περιφέ¬ 
ρειας Αττικής: 

1. Τ ις αποφάσεις χορήγησης αδειών των άρθρων 48 
και 49 (κανονικές άδειες), της παρ. 6 του άρθρου 53 

(άδεια διευκολύνσεων για παρακολούθηση σχολικής 
επίδοσης τέκνων), των άρθρων 54, 55, 56 (αναρρωτικές 
άδειες) του Ν. 3528/2007 (ΦΕΚ Α' 25), όπως ισχύει, για 
τους Προϊσταμένους Τμημάτων και τους υπαλλήλους 
των Υπηρεσιών στις οποίες προΐστανται. 

2. Τις αποφάσεις μετακίνησης εκτός έδρας στο εσω¬ 
τερικό, για τους Προϊσταμένους Τμημάτων και τους 
υπαλλήλους των Υπηρεσιών στις οποίες προΐστανται. 

Η ανωτέρω παροχή εξουσιοδότησης υπογραφής σε 
Προϊσταμένους Υπηρεσιών της Περιφέρειας Αττικής 


«Με Εντολή του Εκτελεστικού Γραμματέα», ισχύει και 
για τους νόμιμους αναπληρωτές τους σε περίπτωση 
έλλειψης, απουσίας ή κωλύματος τους. 

Η ανωτέρω απόφαση ισχύει από τη δημοσίευσή της 
και παύει να ισχύει κάθε προηγούμενη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Ιουνίου 2015 

Ο Εκτελεστικός Γραμματέας 
ΚΟΣΜΑΣ ΠΑΠΑΧΡΥΣΟΒΕΡΓΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοωιί ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: ήίίρ://νννννν.βί. 9 Γ - β-πΐ3ΪΙ: ννθόιπ3δίβι·.βί@β1.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* Ο 2 Ο 1 24924061 50004* - 















































































